ได้ผลน่าพอใจมาก วัคซีนไทย (คลิป)
22-23 มิ.ย.เข็ม 2 วัคซีนใบยาก็เจ๋ง สร้างภูมิฯ สูงมาก จ่อทดลองในคนยับยั้งเชื้อเข้าสู่เซลล์ในร่างกายได้ เตรียมทดสอบเข็มที่ 2 วันที่ 22-23 มิ.ย. ส่วนการทดสอบวัคซีนจากใบยาสูบพิเศษ ที่จะนำไปผลิตวัคซีนสู้โควิดและมีการฉีดในหนูทดลองของจุฬาฯก็ได้ผลดี หนูสามารถสร้างภูมิคุ้มกันใน ระดับสูงมาก เตรียมทดลองฉีดในคน โดยคัดเลือกอาสาสมัคร ส่วนยอดผู้ติดเชื้อและเสียชีวิตในไทย ไร้ตายไร้ติด ขณะที่สถานการณ์โควิด-19 ยังมีผู้ติดเชื้อและป่วยลามบานปลายไม่หยุดถึงวันที่ 12 มิ.ย. นับเป็นวันที่ 18 แล้วที่ไทยไม่พบผู้ติดเชื้อภายในประเทศอย่างต่อเนื่อง มีเพียงผู้ติดเชื้อที่มาจากต่างประเทศและเป็นผู้อยู่ในสถานที่กักกันตัว นอกจากนี้ยังไม่มีผู้เสียชีวิตจากโควิด-19 เพิ่มเติมจากยอดเดิมคือ 58 ราย อย่างไรก็ตาม แม้ สถานการณ์จะดูเบาลง ทว่าทุกอย่างก็ยังไม่เป็นที่น่าไว้วางใจว่าไทยจะปลอดภัยจากความเสี่ยงของการแพร่ระบาดในระลอกสอง ที่อาจมีขึ้นได้หากประชาชนไม่ปฏิบัติตามมาตรการเฝ้าระวังเชื้อป่วยใหม่ 4 รายมาจากอินเดียที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ตึกสันติไมตรี ทำเนียบรัฐบาล เมื่อเวลา 12.00 น. วันที่ 12 มิ.ย. นพ.ทวีศิลป์ วิษณุโยธิน โฆษก ศบค. แถลง สถานการณ์การแพร่ระบาดในประเทศไทยว่า มีผู้ป่วยรายใหม่ 4 ราย ทั้งหมดอยู่ในสถานกักตัวของรัฐ โดยทั้ง 4 ราย เป็นผู้เดินทางมาจากประเทศอินเดีย เข้าพักในสถานที่กักตัวของรัฐ โดยรายที่ 1 เป็นหญิงไทย อายุ 39 ปี อาชีพแม่บ้าน เดินทางมาถึงประเทศไทยวันที่ 4 มิ.ย. เข้าพักสถานที่กักตัวของรัฐที่ จ.ชลบุรี ตรวจพบเชื้อวันที่ 9 มิ.ย.ไม่มีติดเชื้อใน ปท. 18 วันต่อเนื่องโฆษก ศบค.กล่าวต่อว่า ส่วนรายที่ 2-4 เป็นชายไทยอายุ 37 ปี และอายุ 53 ปี อาชีพรับจ้างและหญิงไทย อายุ 44 ปี อาชีพพนักงานนวด เดินทางมาถึงประเทศไทยในวันที่ 5 มิ.ย. เข้าพักสถานที่กักตัวของรัฐที่ จ.ชลบุรี ตรวจพบเชื้อในวันที่ 10 มิ.ย. แต่ไม่มีอาการ ทำให้มียอดผู้ป่วยสะสม 3129 ราย หายป่วยสะสม 2987 รายไม่มีรายงานผู้เสียชีวิตเพิ่มเติม ทำให้ยอดสะสมคงที่ 58 ราย ทำให้ขณะนี้ไม่มีการแพร่ระบาดภายในประเทศติดต่อกันเป็นเวลา 18 วันการ์ดไม่ตกจนกว่าไร้เชื้อ 28 วันนพ.ทวีศิลป์กล่าวอีกว่า แต่เราการ์ดต้องไม่ตกเพราะนักวิชาการบางท่านบอกว่าต้องไม่มีการแพร่ระบาดติดต่อกันถึง 28 วัน แม้เราปลอดภัยแต่สถานการณ์โลกยังติดเชื้อเป็นจำนวนมากจึงยังน่ากังวลอยู่ สำหรับสถานการณ์ทั่วโลก มีผู้ติดเชื้อ 7596987 ราย และเสียชีวิต 423844 ราย และข่าวที่น่าสนใจ คือรถจักรยานยนต์สาธารณะของประเทศอินโดนีเซีย นอกจากจะใส่หน้ากากอนามัยแล้ว ยังมีแผ่นพลาสติกใสติดด้านหลังผู้ขับขี่ เพื่อป้องกันละอองฝอยหากหันหลังไปคุยกับผู้โดยสาร ตรงนี้น่าจะเป็นประโยชน์กับคนไทยด้วยยังไม่วางใจจนกว่าจะมีวัคซีนโฆษก ศบค.กล่าวด้วยว่า ในที่ประชุมใหญ่ศบค. ที่ พล.อ.ประยุทธ์ จันทร์โอชา นายกฯ และ รมว.กลาโหม เป็นประธาน นายกฯขอบคุณเจ้าหน้าที่ทุกฝ่าย ทำงานหนักจนตัวเลขผู้ติดเชื้อเป็น 0 ติดต่อกัน 18 วัน ถือเป็นความสำเร็จของประเทศไทย ที่มีการเผยแพร่เป็นตัวอย่างไปทั่วโลก แต่นายกฯบอกว่าตอนนี้ยังไม่สามารถไว้วางใจในเรื่องของความเสี่ยงการแพร่ระบาดของโรคในระลอกสอง รวมถึงกิจกรรมและกิจการที่มีความเสี่ยงสูงก็เริ่มมีการผ่อนคลาย สิ่งที่ต้องทำโดยเร็ว คือ การวิจัยยาและวัคซีน ซึ่งเราจะร่วมมือกับต่างประเทศในการดำเนินการ เพื่อดูแลคนของเราให้ดีที่สุดเจาะเลือดลิงที่ทดลองวัคซีนวันเดียวกัน นพ.เกียรติ รักษ์รุ่งธรรม ผอ.พัฒนาวัคซีนโควิด-19 คณะแพทยศาสตร์ จุฬาลงกรณ์มหาวิทยาลัย เปิดเผยความคืบหน้าการพัฒนาวัคซีนป้องกันโรคโควิด-19 ชนิด mRNA หลังฉีดในลิงไปแล้ววันที่ 23 พ.ค. ว่า ขณะนี้ได้มีการเจาะเลือดลิง จำนวน 13 ตัวที่ได้รับวัคซีน เพื่อมาตรวจหาระดับภูมิคุ้มกันต่อเชื้อโควิด-19 แล้ว ผลการเจาะเลือดได้ผลน่าพอใจ โดยลิง 13 ตัวที่ใช้ทดลอง แบ่งเป็น 3 กลุ่ม กลุ่มแรก 5 ตัว กลุ่มที่สอง 5 ตัวและกลุ่มที่สาม 3 ตัว เป็นกลุ่มเปรียบเทียบ โดยผลการเจาะเลือดปรากฏว่าในกลุ่มแรก ลิงมีภูมิต้านทานเป็นบวก สามารถสร้างภูมิคุ้มกันยับยั้งเชื้อเข้าสู่เซลล์ในร่างกายได้ถึง 4 ตัวจาก 5 ตัวทดสอบเข็ม 2 วันที่ 22–23 มิ.ย.นพ.เกียรติกล่าวอีกว่า ส่วนกลุ่มที่สอง ปรากฏว่าลิงมีภูมิต้านทานเป็นบวก สามารถสร้างภูมิคุ้มกันยับยั้งเชื้อเข้าสู่เซลล์ในร่างกายได้ 3 ใน 5 ตัว ส่วนลิงในกลุ่มเปรียบเทียบอีก 3 ตัว ไม่มีผลอะไร ดังนั้น การเจาะเลือดลิงทดลองในเข็มที่ 1 ได้ผลเป็นที่น่าพอใจมาก แต่การทดสอบวัคซีน ถ้าจะได้ผลลัพธ์ที่แน่นอนต้องฉีด 2 เข็มเหมือนในคน จึงจะรู้ผลจากนี้จะมีการทดสอบเข็มที่ 2 ในลิงประมาณวันที่ 22-23 มิ.ย. และจะทราบผลในอีก 4 สัปดาห์ถัดไป ถ้าผลเจาะเลือดออกมาเป็นบวกอีก จะประสานไปยังโรงงานผลิตวัคซีนป้องกันโควิด-19 เพื่อผลิตประมาณ 1 หมื่นโดส ประมาณเดือน ต.ค. จากนั้นจะนำมาทดสอบในอาสาสมัครในคนต่อไปวัคซีนยาสูบสร้างภูมิคุ้มกันสูงในหนูที่จุฬาลงกรณ์มหาวิทยาลัย ศ.นพ.ดร.นรินทร์ หิรัญสุทธิกุล ผู้รักษาการแทนรองอธิการบดี ด้านการติดตามและประเมินผลยุทธศาสตร์ แผนการงบประมาณและสุขภาวะ เปิดเผยถึงความคืบหน้าการทดสอบวัคซีนที่ผลิตจากใบยาสูบชนิดพิเศษ ที่กำหนดให้สร้างโปรตีนสำหรับทำวัคซีนป้องกันโรคโควิด-19 ผลิตและทดลองโดยบริษัทใบยาไฟโตฟาร์ม บริษัทสตาร์ตอัพของ จุฬาลงกรณ์มหาวิทยาลัยและคณะเภสัชศาสตร์ โดยมี ศ.นพ.ธีระวัฒน์ เหมะจุฑา ผอ.ศูนย์วิทยาศาสตร์สุขภาพโรคอุบัติใหม่ คณะแพทยศาสตร์ จุฬาฯ เป็นผู้รับผิดชอบการทดสอบวัคซีน โดยได้มีการฉีดทดสอบในหนู ซึ่งผลการทดสอบออกมาแล้วว่า หนูทดลอง สามารถสร้างภูมิคุ้มกันได้ในระดับที่สูงมาก ซึ่งเป็นระดับที่สามารถป้องกันเชื้อโควิด-19 ได้คัดเลือกอาสาสมัครมาทดสอบศ.นพ.ดร.นรินทร์กล่าวด้วยว่า เดิมทีมวิจัยจะทดสอบวัคซีนในสัตว์ทดลองที่มีขนาดใหญ่ขึ้นคือลิง แต่เนื่องจากภูมิคุ้มกันที่สูงมากและไม่ได้มีสิ่งที่บ่งบอกว่ามีสิ่งที่ทำอันตรายต่อคน เพราะเป็นวัคซีนที่ผลิตจากโปรตีนจากพืช จึงมีความปลอดภัยสูงก็จะข้ามไปทดลองฉีดวัคซีนในคน ขณะนี้อยู่ในระหว่าง ที่ รพ.จุฬาฯของสภากาชาดไทย เตรียมการคัดเลือกคนที่จะเข้ามาเป็นอาสาสมัคร จะต้องเป็นคนปกติที่มีร่างกายแข็งแรง ประมาณ 20-50 คน คาดว่า จะใช้เวลาอีก 2 เดือน ก็พร้อมที่จะทดสอบวัคซีนในคนได้ แบ่งการทดลองในคน 3 ระยะ คือ ระยะที่ 1 ใช้อาสาสมัคร 20-50 คน เพื่อดูว่าวัคซีนสามารถสร้างภูมิคุ้มกันได้จริงหรือไม่ ภูมิคุ้มกันขึ้นมาจำนวนเท่าไร เกิดผลข้างเคียงหรือไม่ อย่างไร ระยะที่สอง ใช้อาสาสมัครจำนวน 100 คนขึ้นไป ระยะที่สามใช้อาสาสมัคร 1000 คนขึ้นไป ทั้งกระบวนการดังกล่าวจะใช้เวลาอย่างน้อย 1 ปีจากซาอุฯ–สิงคโปร์กลับไทยที่อาคารผู้โดยสาร ท่าอากาศยานสุวรรณภูมิ ช่วงเช้า มีคนไทยซึ่งส่วนใหญ่เป็นนักเรียนนักศึกษาที่ตกค้างอยู่ในประเทศซาอุดีอาระเบียเพราะโควิด-19 จำนวน 195 คน เดินทางกลับไทยด้วยสายการบิน Saudia เที่ยวบินที่ SV3072 เจ้าหน้าที่ตรวจพบมีไข้ 17 คน นำส่งโรงพยาบาล ที่เหลือไปกักตัวที่โรงแรมเซ็นจูรี่ปาร์ค ถ.ราชปรารภ ช่วงเย็น เป็นคนไทยจากสิงคโปร์ 91 คน กลับมาด้วยสายการบินสิงคโปร์แอร์ไลน์ เที่ยวบินที่ SQ976 หลังทุกคนผ่านการคัดกรองและไม่พบใครมีไข้ ได้ถูกพาไปกักตัวในสถานที่ที่รัฐจัดให้ไวรัสลุกลามทั่วโลกไม่หยุดขณะที่การระบาดของไวรัสโควิด-19 ใน 213 ประเทศหรือดินแดนทั่วโลก เมื่อวันที่ 12 มิ.ย. ยอดผู้ติดเชื้อรวมทั่วโลก เพิ่มเป็น 7.62 ล้านคน ผู้เสียชีวิตรวมทั่วโลกเพิ่มเป็น 4.24 แสนคน รักษาหายดีแล้วรวม 3.86 ล้านคน ผู้ติดเชื้อและเสียชีวิตมากที่สุดอยู่ที่สหรัฐฯ 2.09 ล้านคน และ 1.16 แสนคน ตามลำดับ ส่วนบราซิล มีผู้ติดเชื้อมากเป็นอันดับ 2 ของโลก 805649 คน ผู้เสียชีวิต 41058 คน โดยรัสเซีย มีผู้ติดเชื้อมากเป็นลำดับถัดมา 511423 คน ผู้เสียชีวิต 6715 คนวัคซีนโมเดอร์นาจ่อขั้น 3ทางด้าน โมเดอร์นา บริษัทเทคโนโลยีชีวภาพในสหรัฐฯเผยว่า วัคซีนป้องกันไวรัสโควิด-19 ที่โมเดอร์นากำลังพัฒนาจะเข้าสู่การทดลองทางคลินิกขั้นที่ 3 หรือขั้นสุดท้ายในเดือน ก.ค. จะมีอาสาสมัครเข้าร่วม 30000 คน ส่วนผลการทดลองขั้นแรกประกาศเมื่อวันที่ 18 พ.ค. ได้ผลเป็นที่น่าพอใจและยังไม่มี ประกาศผลทดลองขั้น 2 โมเดนาได้ทุนจำนวน 483 ล้านดอลลาร์จากรัฐบาลสหรัฐฯเพื่อพัฒนาวัคซีน ถือว่ามีความก้าวหน้าเข้าใกล้ได้วัคซีนป้องกันไวรัสมรณะ โดยตีคู่มากับวัคซีนที่พัฒนาโดยมหาวิทยาลัยออกซ์ฟอร์ดของอังกฤษ กับบริษัทแอสตราเซเนกาที่จะประกาศผลทดลองในเดือน ก.ย.ฟังทรัมป์จ้อลุ้นติดเชื้อเองกรณีประธานาธิบดีโดนัลด์ ทรัมป์ ของสหรัฐฯจะจัดชุมนุมหาเสียงที่มีผู้เข้าร่วมจำนวนมากในวันที่ 19 มิ.ย.ที่รัฐโอกลาโฮมานั้น ตั๋วเข้าร่วมงานดังกล่าวเขียนระบุข้อความให้ผู้เข้าร่วมยินยอมรับความเสี่ยงอาจติดไวรัสโควิด-19 และจะไม่ฟ้องร้องนายทรัมป์และผู้เกี่ยวข้องอื่นๆรวมทั้งฝ่ายจัดงาน ด้านเหล่าผู้เชี่ยวชาญเผยว่า งานอีเวนต์สาธารณะที่มีผู้เข้าร่วมจำนวนมาก เสี่ยงเกิดการแพร่ระบาดเป็นกลุ่มและเพิ่มโอกาสเสี่ยงเกิดการระบาดระลอก 2บราซิลยอดพุ่งบราซิล มีผู้ติดเชื้อรายใหม่มากกว่า 30000 คน ทำให้ผู้ติดเชื้อรวมเพิ่มเป็น 805649 คน ส่วนผู้เสียชีวิตรายใหม่มี 1239 คน เพิ่มยอดผู้เสียชีวิตรวมเป็น 41058 คน กลุ่มผู้เชี่ยวชาญเตือนว่ายอดผู้ติดเชื้อไวรัสโควิด-19 ในบราซิลที่แท้จริงอาจสูงกว่านี้ เนื่องจากไม่มีการตรวจหาไวรัสแบบวงกว้างเยอรมนีมั่นใจสู้ไวรัสขณะเดียวกันในภูมิภาคยุโรป ซึ่งส่วนใหญ่ทยอยผ่อนคลายคำสั่งล็อกดาวน์และเปิดธุรกิจมาระยะหนึ่งแล้ว เยอรมนีที่มีผู้ติดเชื้อรวม 186795 คน ผู้เสียชีวิต 8851 คน เจ้าหน้าที่รัฐบาลเผยว่า เยอรมนีอยู่ในสถานะเตรียมพร้อมรับมือและเลี่ยงการระบาดระลอก 2 ได้ แต่เมื่อยังไม่มีวัคซีน รัฐบาลจึงยังต้อง เน้นมาตรการรักษาระยะห่าง การตรวจหาไวรัสและติดตามแกะรอยผู้ติดเชื้อและผู้อยู่ใกล้อาร์เมเนียยืด ก.ม.ฉุกเฉินอาร์เมเนีย ประเทศในแถบเทือกเขาคอเคซัส ติดพรมแดนตุรกี จอร์เจียและอาเซอร์ไบจาน มีผู้ติดเชื้อรวม 15281 คน ผู้เสียชีวิต 258 คน ขยายประกาศภาวะฉุกเฉินออกไปอีก 1 เดือนหรือจะบังคับใช้ไปจนถึงวันที่ 13 ก.ค. หลังประกาศใช้ตั้งแต่วันที่ 16 มี.ค. เพราะสถานการณ์การระบาดยังน่าห่วง ผู้ป่วยติดเชื้อไวรัสโควิด-19 เต็มล้นโรงพยาบาลคาซัคฯเปิดเที่ยวบินนอกสำหรับคาซัคสถาน ประเทศในแถบเอเชียกลางและอดีตเครือรัฐของสหภาพโซเวียต ที่มีผู้ติดเชื้อรวม 13872 คน ผู้เสียชีวิต 67 คน แถลงจะเริ่มอนุญาตให้ฟื้นเที่ยวบินระหว่างประเทศเข้าตุรกี จีน เกาหลีใต้ ไทย ญี่ปุ่นและจอร์เจีย เริ่มวันที่ 20 มิ.ย.เป็นต้นไป ขึ้นอยู่กับกลุ่มประเทศปลายทางเหล่านี้ยกเลิกมาตรการเข้มงวดการเดินทางพร้อมกันด้วยอินเดียติดเชื้อแซงอังกฤษอินเดียพบผู้ติดเชื้อรายใหม่มากถึง 10956 คน ภายในวันเดียว ยอดผู้ติดเชื้อรวมเพิ่มเป็น 298283 คน แซงหน้าอังกฤษขึ้นเป็นประเทศมีผู้ติดเชื้อมากอันดับ 4 ของโลก ส่วนผู้เสียชีวิตรวมอยู่ที่ 8501 คน พื้นที่ระบาดหนักที่สุดอยู่ในนครมุมไบ กรุงนิว เดลี และ เมืองเชนไน เจ้าหน้าที่เผยการระบาดยังไม่ถึงจุดพีกสูงสุด ด้านปากีสถานมีผู้ติดเชื้อรวม 125933 คน ผู้เสียชีวิต 2463 คน และบังกลาเทศมีผู้ติดเชื้อรวม 81523 คน ผู้เสียชีวิต 1095 คนปักกิ่งติดเชื้ออีกวันที่ประเทศจีน พบผู้ติดเชื้อรายใหม่ในพื้นที่กรุงปักกิ่งอีก 2 คน หลังเมื่อวันที่ 11 มิ.ย. พบผู้ติดเชื้อในปักกิ่งเมืองหลวง 1 คน เป็นครั้งแรกในรอบเกือบ 2 เดือน แต่ไม่มีผู้เสียชีวิตรายใหม่ ทำให้ยอดผู้ติดเชื้อรวมในจีนเพิ่มเป็น 84215 คน ผู้เสียชีวิตอยู่ที่ 4638 คน ส่วนเกาหลีใต้พบผู้ติดเชื้อรายใหม่ 56 คน ซึ่ง 45 คนในนี้ เป็นผู้ติดเชื้อในเขตกรุงโซล ยอดผู้ติดเชื้อรวมอยู่ที่ 12003 คน ผู้เสียชีวิต 277 คนฟิลิปปินส์โอ่จีนช่วยสถานการณ์แถบอาเซียน ฟิลิปปินส์มีผู้ติดเชื้อรวม 24787 คน ผู้เสียชีวิต 1052 คน ประธานาธิบดีโรดริโก ดูเตร์เต ของฟิลิปปินส์ หารือทางโทรศัพท์กับประธานาธิบดีสี จิ้นผิง ของจีน ซึ่งได้รับประกันว่าถ้าจีนพัฒนาวัคซีนสำเร็จจะให้การช่วยเหลือฟิลิปปินส์เป็นลำดับต้นๆเพราะเป็นเพื่อนบ้านที่ดีต่อกัน ด้านสิงคโปร์มีผู้ติดเชื้อรวม 39850 คน ผู้เสียชีวิต 25 คน อินโดนีเซียมีผู้ติดเชื้อรวม 36406 คน ผู้เสียชีวิต 2048 คน มาเลเซียมีผู้ติดเชื้อรวม 8402 คน ผู้เสียชีวิต 119 คน
วัคซีนสู้โควิด-19 ที่ทดลองฉีดในลิงได้ผลน่าพอใจมาก หลังผลเลือดลิงในการฉีดวัคซีนป้องกันโควิด ชนิด mRNA เข็มที่ 1 เป็นบวก ลิงสามารถสร้างภูมิคุ้มกัน
โควิด-19,ข่าวหน้า1,COVID-19,ยอดผู้ป่วยโควิด-19,ยอดผู้ติดเชื้อโควิด-19,โควิดวันนี้,ข่าววันนี้,ข่าวทั่วไป